পঁচিশে বৈশাখের আগে থেকেই মুক্তাঙ্গন-এর ব্যানারে রবীন্দ্রনাথের আঁকা ছবির টুকরো দেখতে পাচ্ছিলাম। আশা করে ছিলাম রবীন্দ্রনাথকে নিয়ে দু-চারটা লেখা পড়ার সুযোগ পাব শিগগিরই। পঁচিশে বৈশাখের দুটো লেখার মধ্যে দীর্ঘ লেখাটি লিখেছেন সৈয়দ আমিরুজ্জামান। তাঁকে ধন্যবাদ জানাই। লেখাটার শুরু থেকে শেষ অবধি একঝলক চোখ বুলিয়ে আমারও রায়হানের মতো একে "তথ্যবহুল" বলেই মনে হয়েছিল। কিন্তু সময় নিয়ে পুরো লেখাটা পড়ার পর অবশ্য বলতেই হয় যে, তথ্যের বাহুল্য/প্রাচুর্য থাকাটাই যথেষ্ট নয়, তথ্য চয়ন ও তার পরিকল্পিত বিন্যাসের গুরুত্বও কম [..]